Qora Issiq Xoqon. Qora Issiq Xoqon ( Qora Xoqon, xitoycha:乙息记) — Bumin Xoqonning oʻgʻli va ikkinchi Koʻkurk xoqoni. Umumiy maʼlumotlar. 552-yilda Bumin vafot etdi. Uning katta (boshqa maʼlumotlarga koʻra oʻrta) oʻgʻli Qora Issiqxon nomi bilan xoqon boʻldi. U bir yildan kamroq vaqt hukmronlik qildi, ammo Rouranlar bilan urushda zafar qozondi. U Layshan togʻining shimolida joylashgan Voye hududida boʻlib oʻtgan jangda Yujiuli Deng Shuzi (oxirgi Rouran xoqoni) ustidan gʻalaba qozondi. U jangda 50 000 dan ortiq otni oʻlja qilib oldi. Qora Issiqxon Rouranlar ustidan qozongan gʻalabasidan tashqari, Oʻrxunning yuqori oqimidagi Bukrat (Mula) togʻlarida avarlarni magʻlub etdi. 553-yilda u sirli sharoitda vafot etgan. Uning oʻgʻli va vorisi Shetu taxt uchun urushlarda maxrum boʻldi. Taxtga esa Muqanxon unvoni bilan Qora Issiqxonning ukasi Kushu oʻtirdi.